cyanic-selkie/wikianc huggingface dataset:
কলকাতা
সঙ্গীত
thumb|কলকাতার সায়েন্স সিটি অডিটোরিয়ামে আয়োজিত একটি নৃত্যানুষ্ঠান। কলকাতা শহরের সঙ্গীত-গীতি-কাব্যের ঐতিহ্য সুপ্রাচীন। অষ্টাদশ শতাব্দীর শেষার্ধ থেকেই বাংলার বিভিন্ন প্রান্ত এমনকি বহির্বঙ্গ থেকেও বহু বিশিষ্ট সঙ্গীতস্রষ্টা ও গায়ক কলকাতায় এসে বসতি স্থাপন করেন। এর ফলে অষ্টাদশ-ঊনবিংশ শতাব্দীতে বাংলা গানে একটি বিশেষ কলকাতা-কেন্দ্রিক ধারার সৃষ্টি হয়, যা অধুনা "পুরাতনী" নামে পরিচিত। এই সময়কার সর্বাপেক্ষা জনপ্রিয় এবং উল্লেখযোগ্য সঙ্গীতস্রষ্টা-গায়ক হলেন বাংলা টপ্পা সঙ্গীতের জনক রামনিধি গুপ্ত (নিধুবাবু); তার রচিত টপ্পাগান আজও জনপ্রিয়। নিধুবাবুই বাংলায় প্রথম দেশাত্মবোধক গান "নানান দেশে নানান ভাষা, বিনে স্বদেশীয় ভাষা মিটে কি আশা"-র রচয়িতা। সেযুগের অন্যান্য বিশিষ্ট সঙ্গীতস্রষ্টা-গায়কেরা হলেন রাম বসু, হরু ঠাকুর, গোপাল উড়ে, গোঁজলা গুই, রূপচাঁদ পক্ষী, শ্রীধর কথক প্রমুখ। ঊনবিংশ শতাব্দীর শেষভাগে বাংলা গানে জোড়াসাঁকো ঠাকুরবাড়ি ও ব্রহ্মসঙ্গীতের অবদানও অনস্বীকার্য। কলকাতার জনসমাজে কবিগান, তরজা, আখড়াই-হাফ আখড়াই, টপ্পা প্রভৃতি গানের বিশেষ জনপ্রিয়তা ছিল।
thumb|right|জোড়াসাঁকো ঠাকুরবাড়ি, বাংলা সাহিত্যে ও গানে এই বাড়ির সদস্যদের অবদান বিশেষভাবে উল্লেখযোগ্য।
বিংশ শতাব্দীর প্রথমার্ধে কলকাতায় রবীন্দ্রনাথ ঠাকুর, দ্বিজেন্দ্রলাল রায়, অতুলপ্রসাদ সেন, রজনীকান্ত সেন ও কাজী নজরুল ইসলাম রচিত গানের চর্চা শুরু হয়। রবীন্দ্রসঙ্গীত চর্চা ও শিক্ষার ক্ষেত্রে কলকাতা এক বিশিষ্ট স্থানের অধিকারী। এই শহরের রবীন্দ্রভারতী বিশ্ববিদ্যালয় এবং "গীতবিতান", "রবিতীর্থ", "দক্ষিণী" প্রভৃতি রবীন্দ্রসঙ্গীত শিক্ষায়তন বিশেষ খ্যাতিসম্পন্ন। কলকাতা-কেন্দ্রিক উল্লেখযোগ্য রবীন্দ্রসঙ্গীত শিল্পীরা হলেন পঙ্কজকুমার মল্লিক, কুন্দনলাল সায়গল, দেবব্রত বিশ্বাস, কণিকা বন্দ্যোপাধ্যায়, সুচিত্রা মিত্র, সাগর সেন, চিন্ময় চট্টোপাধ্যায়, সুমিত্রা সেন প্রমুখ; এবং একালের বিশিষ্ট শিল্পীদের মধ্যে প্রমিতা মল্লিক, স্বাগতালক্ষ্মী দাশগুপ্ত, শ্রাবণী সেন, ইন্দ্রাণী সেন, শ্রীকান্ত আচার্যের নাম বিশেষভাবে উল্লেখযোগ্য। নজরুলগীতির ক্ষেত্রে বিশেষ জনপ্রিয়তা অর্জন করেছিলেন মানবেন্দ্র মুখোপাধ্যায়, অঞ্জলি মুখোপাধ্যায়,ধীরেন বসু,অনুপ ঘোষাল প্রমুখ শিল্পীরা। দ্বিজেন্দ্রগীতি-অতুলপ্রসাদী-রজনীকান্তের গানে উল্লেখযোগ্য শিল্পীরা হলেন কৃষ্ণা চট্টোপাধ্যায়, মঞ্জু গুপ্ত, শর্বাণী সেন,নিশিথ সাধু প্রমুখ। বিংশ শতাব্দীর শেষ পর্বে কলকাতা-কেন্দ্রিক গীতিকার-সুরকার ও গায়ক-গায়িকারা বাংলা আধুনিক গানে বিশেষ অবদান রেখেছিলেন। এই সময়কার বিশিষ্ট গীতিকার-সুরকারেরা হলেন সলিল চৌধুরী, হিমাংশু দত্ত, গৌরীপ্রসন্ন মজুমদার, নচিকেতা ঘোষ, সুধীন দাশগুপ্ত, মোহিনী চৌধুরী, প্রনব রায়,শ্যামল গুপ্ত, পুলক বন্দ্যোপাধ্যায়, কমল দাশগুপ্ত প্রমুখ। জনপ্রিয় কণ্ঠশিল্পীদের মধ্যে উল্লেখযোগ্য কৃষ্ণচন্দ্র দে,, শচীন দেববর্মণ, হেমন্ত মুখোপাধ্যায়, জগন্ময় মিত্র, ধঞ্জয় ভট্টাচার্য,মান্না দে, সন্ধ্যা মুখোপাধ্যায়, শ্যামল মিত্র,মানবেন্দ্র মুখোপাধ্যায়,সতিনাথ মুখোপাধ্যায়, কিশোরকুমার, প্রমুখ। thumb|বাংলা ব্যান্ড চন্দ্রবিন্দুর অনুষ্ঠান। ১৯৯০-এর দশকের প্রথম ভাগ থেকে বাংলা সঙ্গীতের জগৎে এক নতুন ধারার সূচনা ঘটে। এই ধারার বৈশিষ্ট্য লক্ষিত হয় বিভিন্ন বাংলা ব্যান্ডের গানে। কোনো কোনো ব্যান্ড আবার বাংলা লোকসঙ্গীতের সঙ্গে জ্যাজ ও অন্যান্য পাশ্চাত্য সঙ্গীতের ফিউশনও ঘটায়। তবে এই ধারায় বিশেষভাবে উল্লেখযোগ্য কবীর সুমন, নচিকেতা, অঞ্জন দত্ত এবং বাংলা ব্যান্ড চন্দ্রবিন্দু ও ক্যাকটাসের "জীবনমুখী গান"। এছাড়া কলকাতায় হিন্দুস্তানি শাস্ত্রীয় সঙ্গীত ও বাউল-ভাটিয়ালি ইত্যাদি বাংলা লোকসঙ্গীতও বিশেষ জনপ্রিয়। কলকাতার দুটি প্রধান সঙ্গীত-উৎসব হল বাংলা নববর্ষ উপলক্ষে আয়োজিত "বাংলা সঙ্গীত মেলা"(২০১১ পর থেকে এটি এখন ডিসেম্বর জানুয়ারিতে হয়) ও ডোভার লেন সঙ্গীত সম্মেলন।
নাটক
thumb|স্টার থিয়েটার, কলকাতা কলকাতার যাত্রাপালা, নাটক ও গ্রুপ থিয়েটারের ঐতিহ্য সুবিদিত। ঊনবিংশ শতাব্দীর শেষভাগে ও বিংশ শতাব্দীর প্রথম ভাগে মাইকেল মধুসূদন দত্ত (১৮২৪–১৮৭৩), দীনবন্ধু মিত্র (১৮৩০–১৮৭৩), গিরিশচন্দ্র ঘোষ (১৮৪৪–১৯১২), দ্বিজেন্দ্রলাল রায় (১৮৬৩–১৯১৩), রবীন্দ্রনাথ ঠাকুর (১৮৬১–১৯৪১), ক্ষীরোদপ্রসাদ বিদ্যাবিনোদ (১৮৬৩–১৯২৭) প্রমুখ কলকাতাকেন্দ্রিক নট ও নাট্যকারগণের হাত ধরে বাংলা নাট্যসাহিত্যে আধুনিকতার সূত্রপাত হয়েছিল। বিংশ শতাব্দীর মধ্যভাগ থেকে দ্বিতীয় বিশ্বযুদ্ধোত্তর পশ্চিমবঙ্গের বাংলা নাটকে যা বাস্তবমুখী গণনাট্য ও নবনাট্য ধারার সূচনা হয় তার পুরোধা ব্যক্তিত্বরা ছিলেন তুলসী লাহিড়ী (১৮৯৭–১৯৫৯), বিজন ভট্টাচার্য (১৯১৫–১৯৭৮), উৎপল দত্ত (১৯২৯–১৯৯৩), শম্ভু মিত্র (১৯১৫–১৯৯৭), তৃপ্তি মিত্র (১৯২৪–১৯৮৯) প্রমুখ নাট্যব্যক্তিত্বেরা। বাংলা নাটকের এই ঐতিহ্য বর্তমানে বহন করছেন সৌমিত্র চট্টোপাধ্যায় (জন্ম ১৯৩৫), মনোজ মিত্র (জন্ম ১৯৩৮), শাঁওলি মিত্র, ব্রাত্য বসু প্রমুখেরা। নাট্য গবেষণার উন্নতিকল্পে পশ্চিমবঙ্গ সরকার কলকাতায় পশ্চিমবঙ্গ নাট্য আকাদেমি স্থাপন করেছে। কলকাতার উল্লেখযোগ্য নাট্যমঞ্চগুলি হল স্টার থিয়েটার, মিনার্ভা থিয়েটার, মহাজাতি সদন, রবীন্দ্রসদন, শিশির মঞ্চ, মধুসূদন মঞ্চ ও গিরিশ মঞ্চ।
চলচ্চিত্র
thumb|[[সত্যজিৎ রায়]] বাংলা চলচ্চিত্র ও মূলধারার হিন্দি চলচ্চিত্র কলকাতায় সমান জনপ্রিয়। শহরের ফিল্ম স্টুডিও টালিগঞ্জে অবস্থিত; এই কারণে বাংলা চলচ্চিত্র শিল্পকে "টলিউড" নামেও অভিহিত করা হয়ে থাকে। সত্যজিৎ রায় (১৯২১–১৯৯২) কলকাতার একজন বিশিষ্ট চলচ্চিত্র পরিচালক। ১৯৯১ সালে তিনি তার সারা জীবনের কাজের স্বীকৃতি স্বরূপ অস্কার পুরস্কার পেয়েছিলেন। tতার জন্ম ও কর্মস্থল ছিল কলকাতা। সেই জন্য তার বহু ছবিতে কলকাতার জীবনযাত্রার ছবি ধরা পড়েছে। ১৯৭০-এর দশকে সত্যজিৎ রায় সমকালীন কলকাতাকে আর্থ-সামাজিক সমস্যাগুলিকে কেন্দ্র করে নির্মিত তিনটি ছবি পরিচালনা করেছিলেন। এগুলি হল প্রতিদ্বন্দ্বী (১৯৭০), সীমাবদ্ধ (১৯৭১) ও জন অরণ্য (১৯৭৫)। এই তিনটি ছবি "কলকাতা ট্রিলজি" নামে পরিচিত। সত্যজিৎ রায় ছাড়াও একাধিক কিংবদন্তি চলচ্চিত্র পরিচালকের কর্মজীবন গড়ে উঠেছে এই শহরকে কেন্দ্র করেই। এঁদের মধ্যে উল্লেখযোগ্য মৃণাল সেন (জন্ম ১৯২৩), তপন সিংহ (১৯২৪-২০০৯), ঋত্বিক ঘটক (১৯২৫–১৯৭৬) এবং আধুনিক চিত্র পরিচালক বুদ্ধদেব দাশগুপ্ত (জন্ম ১৯৪৪), অপর্ণা সেন (জন্ম ১৯৪৫), গৌতম ঘোষ (জন্ম ১৯৫০) ও ঋতুপর্ণ ঘোষ (৩১ শে আগস্ট, ১৯৬৩-৩০ শে মে, ২০১৩)। কলকাতার বিশিষ্ট চলচ্চিত্র অভিনেতা-অভিনেত্রীদের মধ্যে উল্লেখযোগ্য উত্তম কুমার (১৯২৬–১৯৮০), সৌমিত্র চট্টোপাধ্যায় (জন্ম ১৯৩৫), সুচিত্রা সেন (১৯২৯-২০১৪), ভানু বন্দ্যোপাধ্যায় (১৯২০–১৯৮৩), অপর্ণা সেন (জন্ম ১৯৪৫), প্রসেনজিৎ চট্টোপাধ্যায় (জন্ম ১৯৬২) প্রমুখ।
কলকাতা ফিল্ম সোসাইটি ভারতের দ্বিতীয় ফিল্ম সোসাইটি। ১৯৪৭ সালে সত্যজিৎ রায় ও চলচ্চিত্র জগৎের অন্যান্য ব্যক্তিত্বেরা এই সোসাইটি স্থাপন করেন। ১৯৮৫ সালে পশ্চিমবঙ্গ সরকার নন্দনে "পশ্চিমবঙ্গ চলচ্চিত্র কেন্দ্র" স্থাপন করে। এরপর ১৯৯৫ সালে কলকাতা আন্তর্জাতিক চলচ্চিত্র উৎসব শুরু হয়।
স্থাপত্য
thumb|[[সায়েন্স সিটি, আধুনিক স্থাপত্যের একটি নিদর্শন।]] কলকাতার অনেক ভবন ও স্থাপনা গথিক, ব্যারোক, রোমান, প্রাচ্য, ও মুঘল স্থাপত্য সহ অন্যান্য ইন্দো-ইসলামীয় শৈলীর মোটিফ দ্বারা সজ্জিত। ঔপনিবেশিক যুগের অনেক উল্লেখযোগ্য ভবনই সুসংরক্ষিত এবং "ঐতিহ্যবাহী ভবন" হিসেবে ঘোষিত হয়েছে। আবার অনেক ভবনই আজ কালের গহ্বরে বিলীয়মান।
গোর্খা যুদ্ধের (১৮১৪-১৬) স্মৃতিতে নির্মিত অক্টারলোনি মনুমেন্ট (১৮৪৮) মিশরীয়, সিরীয় ও তুর্কি স্থাপত্যরীতির সংমিশ্রণ দেখা যায়। ১৯৬৯ সালে এই স্মৃতিস্তম্ভটি স্বাধীনতা আন্দোলনের শহীদদের উদ্দেশ্যে উৎসর্গিত হয়। তাই এখন এটি "শহীদ মিনার" নামে পরিচিত। পশ্চিমবঙ্গের রাজ্য সচিবালয় মহাকরণ গ্রিকো-রোমান স্থাপত্যের একটি নিদর্শন। কলকাতায় অবস্থিত পশ্চিমবঙ্গের রাজভবন ইংল্যান্ডের ডার্বিশায়ারের কেডলস্টন হলের আদলে নির্মিত। কলকাতা হাইকোর্টের মূল ভবনটি বেলজিয়ামের ইপ্রেসের ক্লথ হলের আদলে নির্মিত।
কলকাতার আলিপুরে অবস্থিত জাতীয় গ্রন্থাগার হল ভারতের বৃহত্তম গ্রন্থাগার তথা দেশের সর্বজনীন নথিপত্রের অভিলেখাগার। এই গ্রন্থাগারে বাইশ লক্ষেরও বেশি বই সংগৃহীত রয়েছে। অ্যাকাডেমি অফ ফাইন আর্টস ও অন্যান্য শিল্প প্রদর্শশালায় নিয়মিত শিল্প প্রদর্শনী আয়োজিত হয়ে থাকে।
জাদুঘর
thumb|এশিয়ার সবচেয়ে পুরনো জাদুঘর [[ভারতীয় সংগ্রহালয়]] কলকাতার ভারতীয় সংগ্রহালয় হল এশিয়ার সবচেয়ে পুরনো জাদুঘর। ১৮১৪ সালে এই জাদুঘর প্রতিষ্ঠিত হয়। এখানে ভারতের প্রাকৃতিক ইতিহাস ও ভারতীয় শিল্পকলার এক বিরাট সংগ্রহ সংরক্ষিত আছে। কলকাতার আর একটি উল্লেখযোগ্য দ্রষ্টব্য স্থল হল ভিক্টোরিয়া মেমোরিয়াল হল। এটি ১৯২১ সালে যুক্তরাজ্যের সম্রাজ্ঞী ভিক্টোরিয়ার স্মৃতিসৌধ হিসেবে স্থাপিত হয়েছিল। সৌধটি বেলফাস্ট সিটি হলের আদলে নির্মিত। এর মধ্যে ইতালীয় রেনেসাঁ, ইন্দো-সারাসেনীয় ও মুঘল স্থাপত্যশৈলীর সংমিশ্রণ দেখা যায়। বর্তমানে এটি একটি জাদুঘর ও প্রদর্শশালা। কলকাতার অন্যান্য গুরুত্বপূর্ণ জাদুঘরগুলি হল রাজ্য পুরাতত্ত্ব সংগ্রহালয় বেহালা, কলকাতা বিশ্ববিদ্যালয় আশুতোষ সংগ্রহশালা, স্বামী বিবেকানন্দের পৈতৃক বাসভবন, জোড়াসাঁকো ঠাকুরবাড়ি, নেতাজি ভবন ইত্যাদি।
শিল্পকলা
thumb|[[কালীঘাট পটচিত্র|কালীঘাটের পট কলকাতার নিজস্ব এক চিত্রশৈলী।]] কলকাতার কালীঘাটের পট চিত্রকলা ভারতীয় শিল্পের একটি স্বতন্ত্র ঘরানা। কালীঘাট মন্দিরের কাছে উনিশ শতকে এই চিত্রশিল্প বিকাশ লাভ করেছিল। সেই সময় তীর্থযাত্রীরা স্মারক হিসেবে এই ছবিগুলি কিনে নিয়ে যেত। হিন্দু দেবদেবী, পৌরাণিক ঘটনাবলি ও সমসাময়িক নানা ঘটনাকে এক বিশেষ ধরনের ছবির মাধ্যমে ফুটিয়ে তোলাই ছিল এই ঘরানার বৈশিষ্ট্য।
বিশ শতকের গোড়ার দিকে কলকাতা শহরকে কেন্দ্র করে "বেঙ্গল স্কুল অফ আর্ট" চিত্রশিল্পের বিশেষ এক ঘরানার জন্ম হয়। এই শিল্পকলার পুরোধাপুরুষ ছিলেন অবনীন্দ্রনাথ ঠাকুর। তিনি ক্যালকাটা স্কুল অফ আর্টের প্রভাবে মুঘল চিত্রকলা ও পাশ্চাত্য শিল্পীরীতির মিশ্রণ ঘটিয়ে বাংলা চিত্রকলার এই নিজস্ব ঘরানাটির জন্ম দেন। পরবর্তীকালে গণেশ পাইন, বিকাশ ভট্টাচার্য প্রমুখ শিল্পীরা এই ঘরানার দ্বারা বিশেষভাবে প্রভাবিত হন।
উৎসব
কলকাতার ধর্মনিরপেক্ষ উৎসবগুলির মধ্যে সর্বপ্রধান হল আন্তর্জাতিক কলকাতা পুস্তকমেলা ও রবীন্দ্রনাথ ঠাকুরের জন্মজয়ন্তী পঁচিশে বৈশাখ। এছাড়া কলকাতা চলচ্চিত্র উৎসব, নান্দীকারের জাতীয় নাট্যমেলা, বিভিন্ন আঞ্চলিক ও ছোটো বইমেলা ইত্যাদিও উৎসাহ উদ্দীপনার মধ্য দিয়ে পালিত হয়। কলকাতার চায়নাটাউনে প্রবাসী চীনাদের চৈনিক নববর্ষ উৎসবও কলকাতার অন্যতম দ্রষ্টব্য উৎসব। প্রতি বছর জুন মাসে কলকাতায় সমকামীদের গৌরব পদযাত্রা অনুষ্ঠিত হয়; কলকাতার এই পদযাত্রা ভারতের প্রথম গৌরব পদযাত্রা।
পোশাক-পরিচ্ছদ
কলকাতার পুরুষদের মধ্যে পাশ্চাত্য পোশাক পরার চল থাকলেও মহিলাদের মধ্যে সাধারণত ঐতিহ্যবাহী পোশাক পরার প্রবণতা লক্ষ্য করা যায়। পুরুষেরা শার্ট, টি-শার্ট, ট্রাউজার্স, জিনস প্রভৃতি পরতে অভ্যস্ত। তবে উৎসবে অনুষ্ঠানে ধুতি-পাঞ্জাবি অথবা পায়জামা-পাঞ্জাবি পরার চলই বেশি। অন্যদিকে মহিলারা শাড়ি অথবা সালোয়ার-কামিজ পরেন। ধর্মপ্রাণ মুসলিম মহিলাদের বোরকা পরতেও দেখা যায়। অবশ্য তরুণীদের মধ্যে পাশ্চাত্য পোশাকও সমান জনপ্রিয়।
শিক্ষাব্যবস্থা
২০১০ সালের হিসেব অনুযায়ী, কলকাতা মহানগর অঞ্চলে রাজ্য সরকার পরিচালিত মোট বিশ্ববিদ্যালয়ের সংখ্যা ছিল ১৪টি। কলকাতার প্রত্যেকটি কলেজ কলকাতায় অথবা ভারতের অন্যত্র অবস্থিত কোনো বিশ্ববিদ্যালয় বা অন্য উচ্চশিক্ষাপ্রতিষ্ঠান কর্তৃক অনুমোদিত। ১৭৮০ সালে মোহামেডান কলেজ অফ ক্যালকাটা নামে প্রতিষ্ঠিত শিক্ষাপ্রতিষ্ঠানটি ছিল শহরের সবচেয়ে পুরনো উত্তর-মাধ্যমিক শিক্ষাপ্রতিষ্ঠান। বর্তমানে এটি আলিয়া বিশ্ববিদ্যালয় নামে পরিচিত। ১৮৫৭ সালে প্রতিষ্ঠিত কলকাতা বিশ্ববিদ্যালয় হল দক্ষিণ এশিয়ার প্রথম আধুনিক বিশ্ববিদ্যালয়। ১৮১৭ সালে প্রতিষ্ঠিত হিন্দু কলেজ ভারতের সবচেয়ে পুরনো সুবিখ্যাত কলেজগুলির অন্যতম। ১৮৫৫ সালে এই কলেজটির নাম বদলে প্রেসিডেন্সি কলেজ রাখা হয়। ২০১০ সাল পর্যন্ত কলেজটি ছিল কলকাতা বিশ্ববিদ্যালয় কর্তৃক অনুমোদিত। ওই বছরই কলেজটি বিশ্ববিদ্যালয় স্তরে উন্নীত হয় এবং প্রেসিডেন্সি বিশ্ববিদ্যালয় নামে চিহ্নিত হয়। হাওড়ার ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান ভারতের দ্বিতীয় প্রাচীনতম ইঞ্জিনিয়ারিং শিক্ষাপ্রতিষ্ঠান। এই বিশ্ববিদ্যালয়টি ভারতের প্রথম ইন্ডিয়ান ইনস্টিটিউট অফ ইঞ্জিনিয়ারিং সায়েন্স অ্যান্ড টেকনোলজি বা আইআইইএসটি স্তরে উন্নীত হয় এবং জাতীয় গুরুত্বসম্পন্ন শিক্ষাপ্রতিষ্ঠান ঘোষিত হয়। ১৯৬১ সালে দক্ষিণ-পশ্চিম শহরতলির জোকায় প্রতিষ্ঠিত ইন্ডিয়ান ইনস্টিটিউট অফ ম্যানেজমেন্ট ক্যালকাটা দেশের ম্যানেজমেন্ট শিক্ষাপ্রতিষ্ঠানগুলির মধ্যে সর্বাগ্রে স্থাপিত। ২০০৬ সালে কলকাতায় প্রতিষ্ঠিত ভারতীয় বৈদেশিক বাণিজ্য প্রতিষ্ঠান দেশের অন্যতম গুরুত্বপূর্ণ একটি শিক্ষাপ্রতিষ্ঠান। কলকাতায় স্থাপিত পশ্চিমবঙ্গ জাতীয় আইনবিজ্ঞান বিশ্ববিদ্যালয় হল ভারতের অন্যতম স্বশাসিত আইন শিক্ষাপ্রতিষ্ঠান এবং ইন্ডিয়ান স্ট্যাটিস্টিক্যাল ইনস্টিটিউট হল একটি সরকারি গবেষণা প্রতিষ্ঠান তথা বিশ্ববিদ্যালয়। রাজ্য সরকারের মালিকানাধীন মৌলানা আবুল কালাম আজাদ প্রযুক্তি বিশ্ববিদ্যালয় (পূর্বতন নাম পশ্চিমবঙ্গ প্রযুক্তি বিশ্ববিদ্যালয়) হল ভর্তি হওয়া ছাত্রছাত্রীদের সংখ্যা এবং এই বিশ্ববিদ্যালয় কর্তৃক অনুমোদিত শিক্ষাপ্রতিষ্ঠানগুলির সংখ্যার নিরিখে ভারতের বৃহত্তম প্রযুক্তি বিশ্ববিদ্যালয়। এছাড়া বেসরকারি শিক্ষাপ্রতিষ্ঠানগুলির মধ্যে রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট ও ইউনিভার্সিটি অফ ইঞ্জিনিয়ারিং অ্যান্ড ম্যানেজমেন্ট বিশেষভাবে উল্লেখযোগ্য।
যে সকল স্বনামধন্য বিদ্বজ্জন কলকাতায় জন্মগ্রহণ, পড়াশোনা বা কাজ করেন, তাদের মধ্যে উল্লেখযোগ্য পদার্থবিদ সত্যেন্দ্রনাথ বসু, মেঘনাদ সাহা, ও জগদীশচন্দ্র বসু; রসায়নবিদ প্রফুল্লচন্দ্র রায়; পরিসংখ্যানবিদ প্রশান্তচন্দ্র মহলানবিশ ও অনিল কুমার গাঁই; চিকিৎসক উপেন্দ্রনাথ ব্রহ্মচারী; শিক্ষাবিদ আশুতোষ মুখোপাধ্যায়; এবং নোবেল পুরস্কারজয়ী রবীন্দ্রনাথ ঠাকুর, চন্দ্রশেখর বেঙ্কট রমন, ও অমর্ত্য সেন.
ভারতের বিভিন্ন অগ্রণী গবেষণা প্রতিষ্ঠান বৃহত্তর কলকাতায় অবস্থিত। এগুলির মধ্যে রয়েছে ইন্ডিয়ান অ্যাসোসিয়েশন ফর দ্য কালটিভেশন অব সায়েন্স (আইএসিএস),  ভারতীয় রাসায়নিক জীববিজ্ঞান সংস্থা (আইআইসিবি),  ভারতীয় বিজ্ঞান শিক্ষা ও গবেষণা সংস্থান, কলকাতা (আইআইএসইআর), বসু বিজ্ঞান মন্দির, সাহা ইনস্টিটিউট অফ নিউক্লিয়ার ফিজিক্স (এসআইএনপি), অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ (এআইআইএইচপিএইচ), সেন্ট্রাল গ্লাস অ্যান্ড সেরামিক রিসার্চ ইনস্টিটিউট (সিজিসিআরআই), সত্যেন্দ্রনাথ বসু জাতীয় মৌলিক বিজ্ঞান কেন্দ্র (এসএনবিএনসিবিএস), ইন্ডিয়ান ইনস্টিটিউট অফ সোশ্যাল ওয়েলফেয়ার অ্যান্ড বিজনেস ম্যানেজমেন্ট (আইআইএসডব্লিউবিএম), ন্যাশানাল ইনস্টিটিউট অফ ফার্মাকিউটিক্যাল এডুকেশন অ্যান্ড রিসার্চ (এনআইপিইআর), ভেরিয়েবল এনার্জি সাইক্লোট্রন সেন্টার (ভিইসিসি) ও ইন্ডিয়ান সেন্টার ফর স্পেস ফিজিক্স (আইসিএসপি)। নোবেল পুরস্কারজয়ী পদার্থবিদ চন্দ্রশেখর বেঙ্কট রমন রমন এফেক্টের উপর তার প্রসিদ্ধ কাজটি করেছিলেন আইএসিএস-এ।
গণমাধ্যম
thumb|আকাশবাণী ভবন, [[অল ইন্ডিয়া রেডিও, কলকাতার প্রধান কার্যালয়।|alt=A five storied building in cream colour with multiple columns in front]]
বেতার ও টেলিভিশন
কলকাতার রাষ্ট্রায়ত্ত্ব বেতার সম্প্রচার সংস্থাটি হল আকাশবাণী। শহরে আকাশবাণীর বেশ কয়েকটি এএম রেডিও স্টেশন আছে। কলকাতায় ১২টি স্থানীয় রেডিও স্টেশন আছে, যেগুলি এফএম-এ বেতার সম্প্রচার করে থাকে। এগুলির মধ্যে দুটি আকাশবাণীর স্টেশন। ভারতের রাষ্ট্রায়ত্ত্ব টেলিভিশন সম্প্রচার সংস্থা হল দূরদর্শন। দূরদর্শন দুটি ফ্রি-টু-এয়ার টেরেস্ট্রিয়াল চ্যানেল চালায়। এছাড়া কেবল টেলিভিশন, ডাইরেক্ট-ব্রডকাস্ট স্যাটেলাইট সার্ভিস বা ইন্টারনেট-ভিত্তিক টেলিভিশনের মাধ্যমে একাধিক বাংলা, হিন্দি, ইংরেজি ও অন্যান্য আঞ্চলিক চ্যানেল দেখা যায়।  বাংলা ২৪ ঘণ্টার টেলিভিশন নিউজ চ্যানেলগুলির মধ্যে এবিপি আনন্দ, তারা নিউজ, কলকাতা টিভি, ২৪ ঘণ্টা, এনই বাংলা, নিউজ টাইম ও চ্যানেল ১০ উল্লেখযোগ্য।
পরিবহন
thumb|[[বিদ্যাসাগর সেতু (দ্বিতীয় হুগলি সেতু) কলকাতা ও হাওড়া শহরকে যুক্ত করেছে]]
কলকাতায় গণপরিবহন পরিষেবা দেয় কলকাতা শহরতলি রেল, কলকাতা মেট্রো, ট্রাম ও বাস। শহরতলি রেল কলকাতা ও তার পার্শ্ববর্তী জেলাগুলির শহরগুলিকে পরস্পরের সঙ্গে যুক্ত করেছে। হুগলি নদীর উপর অবস্থিত হাওড়া সেতু (রবীন্দ্র সেতু) ও বিদ্যাসাগর সেতু (দ্বিতীয় হুগলি সেতু) কলকাতার সঙ্গে হাওড়া শহরের যোগাযোগ রক্ষা করছে।
সড়ক পরিবহন
thumb|কলকাতার বাস। thumb|কলকাতার টানা-রিকশা। কলকাতায় বাস পরিষেবা সরকারি ও বেসরকারে উদ্যোগে পরিচালিত হয়ে থাকে। কলকাতার সরকারি বাস পরিবহন সংস্থাগুলি হল পশ্চিমবঙ্গ পরিবহন নিগম ও দক্ষিণবঙ্গ রাষ্ট্রীয় পরিবহন সংস্থা। কলকাতার ট্রাম পরিষেবার দায়িত্ব পশ্চিমবঙ্গ পরিবহন নিগমের উপর ন্যস্ত রয়েছে। উল্লেখ্য, কলকাতা ভারতের একমাত্র শহর যেখানে ট্রাম পরিষেবা অদ্যাবধি বিদ্যমান। তবে শহরের কয়েকটি অঞ্চলে শ্লথগতির ট্রাম চলাচলের উপর নিয়ন্ত্রণ আরোপিত হয়েছে। বর্ষাকালে অত্যধিক বৃষ্টিতে জল জমে মাঝে মাঝেই শহরের পরিবহন ব্যবস্থায় বিঘ্ন সৃষ্টি করে থাকে।
কলকাতার পরিবহন ব্যবস্থার অপর এক বিশিষ্ট মাধ্যম হল ট্যাক্সি। কলকাতার ট্যাক্সিগুলি হলুদ রঙের হয়ে থাকে। অন্যান্য শহরে যখন টাটা ইন্ডিকা বা ফিয়েট গাড়ি ট্যাক্সি হিসেবে ব্যবহার করা হয়, সেখানে কলকাতার অধিকাংশ ট্যাক্সিই হিন্দুস্তান অ্যাম্বাস্যাডার মডেলের। কোনো কোনো নির্দিষ্ট রুটে অটোরিকশাও চলাচল করে। স্বল্পদুরত্বের যাত্রীরা অনেক সময় সাইকেল রিকশা ও হস্তচালিত রিকশাও ব্যবহার করে থাকেন। কলকাতায় বিভিন্ন রকমের গণ পরিবহন মাধ্যম সুলভ বলে ব্যক্তিগত যানবাহনের সংখ্যা অন্যান্য শহরের তুলনায় অল্পই। যদিও সাম্প্রতিক বছরগুলিতে শহরে নথিভুক্ত যানবাহনের সংখ্যা বৃদ্ধি পেয়েছে; ২০০২ সালের একটি তথ্যের ভিত্তিতে পূর্ববর্তী সাত বছরে এই বৃদ্ধির হার ছিল ৪৪ শতাংশ। জনঘনত্বের তুলনায় শহরে রাস্তার পরিমাণ মাত্র ৬ শতাংশ। এর ফলে তীব্র যানজট শহরে নিত্যনৈমিত্তিক ঘটনা। উল্লেখ্য, এই হার দিল্লিতে ২৩ শতাংশ ও মুম্বইতে ১৭ শতাংশ।
গোপালনগর ইউনিয়ন
আয়তন
এই ইউনিয়নের মোট আয়তন ৪৮ বর্গকিলোমিটার।
কলকাতা
রেলপথ
thumb|শিয়ালদহ রেলওয়ে স্টেশন thumb|[[কলকাতা মেট্রোর সেন্ট্রাল পার্ক স্টেশন]] কলকাতা শহরকে রেল পরিষেবা দেয় ভারতীয় রেলের চারটি টার্মিনাল স্টেশন হাওড়া জংশন, শিয়ালদহ, শালিমার ও কলকাতা। এর মধ্যে শিয়ালদহ ও কলকাতা স্টেশন কলকাতা শহরে এবং হাওড়া ও শালিমার স্টেশন হাওড়া শহরে অবস্থিত। এগুলি ছাড়াও কলকাতায় আরও কয়েকটি উল্লেখযোগ্য রেলওয়ে স্টেশন আছে। এগুলি হল: বিধাননগর রোড, দমদম জংশন, গড়িয়া, ইডেন গার্ডেনস ইত্যাদি। ভারতীয় রেলের দুটি অঞ্চলের সদর কার্যালয় কলকাতায় অবস্থিত। এগুলি হল: পূর্ব রেল ও দক্ষিণ পূর্ব রেল।
গোপালনগর ইউনিয়ন
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩০,২৮৮,জন।
কলকাতা
বিমান
thumb|[[নেতাজি সুভাষচন্দ্র বসু আন্তর্জাতিক বিমানবন্দর]] নেতাজি সুভাষচন্দ্র বসু আন্তর্জাতিক বিমানবন্দর কলকাতার একমাত্র আন্তর্জাতিক বিমানবন্দর। এটি শহরের প্রাণকেন্দ্র থেকে ১৭ কিলোমিটার উত্তরে উত্তর চব্বিশ পরগনা জেলার দমদমে অবস্থিত। এই বিমানবন্দর থেকে আভ্যন্তরিণ ও আন্তর্জাতিক দুই ধরনের উড়ানই চালু আছে। বেহালা বিমানবন্দর কলকাতার একটি অভ্যন্তরীণ বিমানবন্দর। এটি কলকাতার বেহালা অঞ্চলে অবস্থিত।
গোপালনগর ইউনিয়ন
প্রশাসনিক কাঠামো
এই ইউনিয়ন ২৭টি গ্রাম ও ১১টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ১৭.১%
কলকাতা
জলপথ
thumb|কলকাতার জলপথ পরিবহন দপ্তরের যাত্রীবাহী লঞ্চ এমভি জলপথ। কলকাতা পূর্ব ভারতের একটি গুরুত্বপূর্ণ নদীবন্দর। কলকাতা ও কলকাতার সহকারী হলদিয়া বন্দরের দায়িত্ব কলকাতা বন্দর কর্তৃপক্ষের উপর ন্যস্ত। এই বন্দর থেকে শিপিং কর্পোরেশন অফ ইন্ডিয়া আন্দামান ও নিকোবর দ্বীপপুঞ্জের রাজধানী পোর্ট ব্লেয়ারে যাত্রী পরিষেবা এবং ভারতের অন্যান্য বন্দর ও বিদেশে পণ্য পরিবহন নিয়ন্ত্রণ করে থাকে। এছাড়া কলকাতা ও হাওড়া শহরের মধ্যে একটি ফেরি পরিষেবাও চালু আছে।
গোপালনগর ইউনিয়ন
জনপ্রতিনিধি
ইউনিয়নের বর্তমান চেয়ারম্যান আনোয়ারুল ইসলাম
কলকাতা
নাগরিক পরিষেবা
thumb|[[টাটা কমিউনিকেশনস|টাটা কমিউনিকেশনসের বিদেশ সঞ্চার নিগম লিমিটেড ভবন, এটি শহরের টেলিযোগাযোগ ব্যবস্থার একটি অন্যতম প্রধান সরবরাহকারী]]
কলকাতা পৌরসংস্থা শহরের পানীয় জলের প্রধান সরবরাহকারী। হুগলি নদী থেকে সংগৃহীত জল উত্তর চব্বিশ পরগনার পলতার পাম্পিং স্টেশনে পরিশোধিত করে সমগ্র শহরে পানীয় জল হিসেবে সরবরাহ করে হয়। প্রতিদিন প্রায় ২৫০০ টন কঠিন বর্জ্য কলকাতার পূর্ব দিকে অবস্থিত ধাপায় ফেলা হয়ে থাকে। এই বর্জ্যভূমিতে বর্জ্য পদার্থ ও নোংরা জলের প্রাকৃতিক পুনর্নবীকরণের জন্য চাষাবাদও করা হয়ে থাকে। শহরের অনেক অঞ্চলেই অনুন্নত পয়ঃপ্রণালী ব্যবস্থার কারণে অস্বাস্থ্যকর উপায়ে বর্জ্য নিঃসরণ করা হয়ে থাকে। শহরাঞ্চলে ও শহরতলিতে বিদ্যুৎ সরবরাহের দায়িত্বে রয়েছে যথাক্রমে ক্যালকাটা ইলেকট্রিক সাপ্লাই কর্পোরেশন ও পশ্চিমবঙ্গ রাজ্য বিদ্যুৎ পর্ষদ নামে দুই সরকারি সংস্থা। ১৯৯০-এর দশকের মধ্যভাগ পর্যন্ত কলকাতাবাসীদের উপর্যুপরি লোডশেডিং-এর যন্ত্রণা ভোগ করতে হত। যদিও বর্তমানে অবস্থার অনেক পরিবর্তন ঘটেছে, তবে এখনও মাঝে মধ্যে বিদ্যুৎ সংযোগ বিচ্ছিন্ন হয়ে যাওয়ার মতো ঘটনা ঘটে থাকে। পশ্চিমবঙ্গ দমকল পরিষেবার অধীনে কলকাতায় ২০টি দমকল কেন্দ্র রয়েছে। এগুলি বছরে গড়ে ৭,৫০০টি অগ্নিসংযোগ ও উদ্ধারকার্যের জন্য ডাক পায়।
গোপালনগর ইউনিয়ন
তথ্যসূত্র
ধুনট উপজেলার ইউনিয়ন
কলকাতা
নাগরিক পরিষেবা
কলকাতার প্রধান টেলিফোন ও মোবাইল ফোন পরিষেবা সরবরাহকারী হল সরকারি সংস্থা ভারত সঞ্চার নিগম লিমিটেড (বিএসএনএল) এবং ভোডাফোন আইডিয়া, ভারতী এয়ারটেল, রিলায়েন্স জিও, টাটা ইন্ডিকম, ইউনিনর, ভার্জিন মোবাইল ও এমটিএস ইন্ডিয়া সহ একাধিক বেসরকারি সংস্থা। শহরে জিএসএম ও সিডিএমএ সহ সুপ্রসারিত সেলুলার কভারেজ সুলভ। বিএসএনএল, ভোডাফোন আইডিয়া, এয়ারটেল, রিলায়েন্স জিও প্রভৃতি সংস্থা ব্রডব্যান্ড ইন্টারনেট পরিষেবা সরবরাহ করে থাকে।
স্বাস্থ্য পরিষেবা
thumb|[[মেডিকেল কলেজ ও হাসপাতাল,‌ কলকাতা, এশিয়ার প্রথম আধুনিক চিকিৎসাবিদ্যা শিক্ষাপ্রতিষ্ঠান]] ২০১১ সালের হিসেব অনুসারে, কলকাতায় ৪৮টি সরকারি হাসপাতাল ও ৩৬৬টি বেসরকারি চিকিৎসাকেন্দ্র আছে। এর মধ্যে সরকারি হাসপাতালগুলি পশ্চিমবঙ্গ সরকারের স্বাস্থ্য ও পরিবার কল্যাণ মন্ত্রকের অধীনস্থ। কলকাতার হাসপাতালগুলির মোট শয্যাসংখ্যা ২৭,৬৮৭। প্রতি ১০,০০০ মানুষে কলকাতায় হাসপাতাল শয্যাসংখ্যার অনুপাত ৬১.৭। জাতীয় স্তরে এই অনুপাত প্রতি ১০,০০০ নাগরিকে ৯ জন। সেই হিসেবে এটি জাতীয় গড়ের চেয়ে অনেক বেশি। কলকাতায় দশটি মেডিক্যাল ও ডেন্টাল কলেজ আছে। এগুলি কলকাতা মহানগর অঞ্চলের মধ্যে রাজ্যের টার্টিয়ারি রেফারাল হাসপাতাল হিসেবে কাজ করে। কলকাতা মেডিক্যাল কলেজ ও হাসপাতাল স্থাপিত হয়েছিল ১৮৩৫ সালে। এটিই এশিয়ার প্রথম আধুনিক চিকিৎসাবিদ্যা শিক্ষাপ্রতিষ্ঠান। তবে কলকাতার স্বাস্থ্য পরিষেবার ক্ষেত্রে এই ব্যবস্থাকে যথেষ্ট মনে করা হয় না।   কলকাতার অধিবাসীদের ৭৫% বেসরকারি চিকিৎসাকেন্দ্রগুলিকে বেশি পছন্দ করেন। জন্য সরকারি হাসপাতালের স্বাস্থ্য পরিষেবার নিম্নমান, অপ্রতুলতা ও দীর্ঘসূত্রতাকে দায়ী করা হয়।
২০০৫ সালের জাতীয় পারিবারিক স্বাস্থ্য সমীক্ষা অনুসারে, কলকাতার অধিবাসীদের একটি ছোট অংশই কোনোরকম স্বাস্থ্য স্কিম বা স্বাস্থ্য বিমা পরিষেবার আওতাভুক্ত। কলকাতার শিশু জন্ম হার ১.৪। এই হার সমীক্ষার অন্তর্গত আটটি মহানগরের মধ্যে সর্বনিম্ন।  কলকাতার ৭৭% বিবাহিত মহিলা জন্মনিরোধক ব্যবহার করেন। এই হার সমীক্ষার অন্তর্গত শহরগুলির মধ্যে সর্বাধিক। তবে কলকাতায় আধুনিক জন্মনিরোধকের ব্যবহারের হার সর্বনিম্ন (৪৬%)।  কলকাতায় প্রসবকালীন শিশুমৃত্যুর হার প্রতি ১,০০০-এ ৪১। পাঁচ বছর বয়সের মধ্যে শিশুমৃত্যুর হার প্রতি ১,০০০-এ ৪৯।
২০০৫ সালের একটি সমীক্ষার অন্তর্গত শহরগুলির মধ্যে শিশুদের বিশ্বজনীন টীকাকরণ কর্মসূচির অধীনে টীকা না পাওয়া শিশুদের হারে কলকাতার স্থান দ্বিতীয় (৫%)। সুসংহত শিশু উন্নয়ন পরিষেবা কর্মসূচিতে "অঙ্গনওয়াড়ি" কেন্দ্রে যোগাযোগের ব্যাপারে কলকাতার স্থান দ্বিতীয়। কলকাতা ০ থেকে ৭১ মাস বয়সী শিশুদের ৫৭% অঙ্গনওয়াড়ি কেন্দ্রে যুক্ত হয়।  অপুষ্টি, অ্যানিমিয়া ও কম ওজনজনিত সমস্যায় ভোগা শিশুদের অনুপাত কলকাতায় সমীক্ষার অন্যান্য শহরের তুলনায় কম।
কলকাতার প্রায় ৩০% নারী ও ১৮% পুরুষ অতিরিক্ত মেদজনিত সমস্যায় ভোগেন। এদের একটি বড় অংশ সমাজের সচ্ছল অংশের মানুষ। ২০০৫ সালের হিসেব অনুসারে, সমীক্ষাকৃত শহরগুলির মধ্যে কলকাতায় অ্যানিমিয়াগ্রস্থ নারীর শতাংশ হার সর্বাধিক (৫৫%)। পুরুষদের মধ্যে এই হার ২০%।  ডায়াবেটিস, হাঁপানি, বাত ও অন্যান্য থাইরয়েড-সংক্রান্ত অসুখে ভোগা মানুষও অনেক আছেন।  কলকাতায় ম্যালেরিয়া, ডেঙ্গি, চিকনগুনিয়া ইত্যাদি অসুখ বেশি দেখা যায়। তবে এই জাতীয় অসুখে অসুস্থ হয়ে পড়া মানুষের সংখ্যা ক্রমশ কমে আসছে।  কলকাতা ভারতের সেই জেলাগুলির মধ্যে অন্যতম যেখানে এইডস-আক্রান্ত মানুষের সংখ্যা সর্বাধিক। কলকাতা জেলাকে এইডস রোগের ক্ষেত্রে চূড়ান্ত বিপজ্জনক অঞ্চল মনে করা হয়।
খেলাধুলা
thumb|[[বিবেকানন্দ যুবভারতী ক্রীড়াঙ্গন; ভারতীয় উপমহাদেশের বৃহত্তম ও বিশ্বের তৃতীয় বৃহত্তম ফুটবল স্টেডিয়াম]] thumb|কলকাতার পাড়া-ফুটবল। thumb|[[ইডেন গার্ডেনস; বিশ্বের দ্বিতীয় বৃহত্তম ক্রিকেট মাঠে একটি ক্রিকেট ম্যাচ।]] ফুটবল, ক্রিকেট ও ফিল্ড হকি কলকাতার জনপ্রিয় খেলা। কলকাতা ভারতীয় ফুটবলের অন্যতম প্রধান কর্মকেন্দ্র। ভারতের অন্যান্য শহরের তুলনায় এখানে মানুষদের মধ্যে ফুটবল নিয়ে উন্মাদনা খুব বেশি বরাবরই। এই শহর "ভারতীয় ফুটবলের মক্কা" নামেও পরিচিত। ১৮৯৮ সালে চালু হওয়া কলকাতা ফুটবল লিগ এশিয়ার প্রাচীনতম ফুটবল লিগ। ভারতের অন্যতম প্রধান তিন জাতীয় দল মোহনবাগান, মহমেডান ও ইস্টবেঙ্গল কলকাতারই তিন ঐতিহ্যবাহী ফুটবল ক্লাব। এছাড়াও ইউনাইটেড স্পোর্টিং ক্লাব এই শহরেরই আই-লিগে অংশগ্রহণকারী স্বনামধন্য ফুটবল ক্লাব। মোহনবাগান শুধুমাত্র এশিয়ার অন্যতম প্রাচীন ফুটবল ক্লাবই নয়, এটি "ভারতের জাতীয় ক্লাব" আখ্যাপ্রাপ্ত একমাত্র ক্লাব। মোহনবাগান ও ইষ্টবেঙ্গলের মধ্যে ফুটবল ম্যাচ কলকাতায় কলকাতা ডার্বি নামে পরিচিত। ম্যাচগুলোতে দর্শকদের উৎসাহ উত্তেজনা দেখবার মতন থাকে।
শাহরুখ খানের মালিকানাধীন "ইন্ডিয়ান প্রিমিয়ার লিগ" (আইপিএল) ক্রিকেট দল কলকাতা নাইট রাইডার্সের কেন্দ্রও কলকাতায় অবস্থিত।
ভারতের অন্যান্য অঞ্চলের মতো কলকাতাতে ক্রিকেট অত্যন্ত জনপ্রিয়। শহরের মাঠেঘাটে ও রাস্তায় ক্রিকেট খেলার রেওয়াজ রয়েছে। ক্রিকেট, ফুটবল, ব্যাডমিন্টন প্রভৃতি বহির্দ্বার এবং ক্যারাম প্রভৃতি অন্তর্দ্বার ক্রীড়া প্রতিযোগিতা কলকাতায় নিয়মিত আন্তঃঅঞ্চল ও আন্তঃক্লাব পর্যায়ে আয়োজিত হয়ে থাকে। কলকাতা ময়দানে একাধিক ছোটোখাটো ফুটবল ও ক্রিকেট ক্লাব এবং প্রশিক্ষণ সংস্থা অবস্থিত। কলকাতার উল্লেখযোগ্য ক্রীড়া ব্যক্তিত্বগণ হলেন প্রাক্তন ভারতীয় জাতীয় ক্রিকেট অধিনায়ক সৌরভ গঙ্গোপাধ্যায় ও পঙ্কজ রায় এবং অলিম্পিক টেনিস ব্রোঞ্জ পদকজয়ী লিয়েন্ডার পেজ। কলকাতার ফুটবল তারকাদের মধ্যে উল্লেখনীয় হলেন প্রাক্তন অলিম্পিক পদকজয়ী শৈলেন মান্না, চুনী গোস্বামী, প্রদীপ কুমার বন্দ্যোপাধ্যায় প্রমুখ এবং বর্তমান কালের ভারতীয় জাতীয় ফুটবল তারকা বাইচুং ভুটিয়া। শাহরুখ খানের মালিকানাধীন "ইন্ডিয়ান প্রিমিয়ার লিগ" (আইপিএল) ক্রিকেট দল কলকাতা নাইট রাইডার্সের কেন্দ্রও কলকাতায় অবস্থিত।
কলকাতা একাধিক বৃহদাকার স্টেডিয়ামের জন্য সুবিখ্যাত। ইডেন গার্ডেনস বহুকাল পর্যন্ত বিশ্বের দুটিমাত্র ১০০,০০০-আসনবিশিষ্ট ক্রিকেট স্টেডিয়ামের একটি বলে গণ্য হত। ২০১১ ক্রিকেট বিশ্বকাপের জন্য সংস্কারের পর বর্তমানে আসনসংখ্যা ১,০০,০০০ র থেকে কমে গেছে। বর্তমানে এটি ভারতের বৃহত্তম ও বিশ্বের দ্বিতীয় বৃহত্তম স্টেডিয়াম | বিধাননগরের বহুমুখী-ব্যবহারোপযোগী বিবেকানন্দ যুবভারতী ক্রীড়াঙ্গন (বা সল্টলেক স্টেডিয়াম) বিশ্বের তৃতীয় বৃহত্তম ফুটবল স্টেডিয়াম। ক্যালকাটা ক্রিকেট অ্যান্ড ফুটবল ক্লাব বিশ্বের দ্বিতীয় প্রাচীনতম ক্রিকেট ক্লাব। রয়্যাল ক্যালকাটা গল্ফ ক্লাব, টালিগঞ্জ ক্লাব ও ফোর্ট উইলিয়ামে কলকাতার তিনটি ১৮-হোলবিশিষ্ট গলফ কোর্স অবস্থিত। রয়্যাল ক্যালকাটা গল্ফ ক্লাব ব্রিটেনের বাইরে বিশ্বের প্রথম গল্ফ ক্লাব। রয়্যাল ক্যালকাটা টার্ফ ক্লাব শহরে নিয়মিত ঘোড়দৌড় ও পোলো ম্যাচ আয়োজন করে থাকে। ক্যালকাটা পোলো ক্লাব বর্তমানে বিশ্বের প্রাচীনতম পোলো ক্লাব হিসেবে পরিগণিত হয়।  অন্যদিকে ক্যালকাটা সাউথ ক্লাব কয়েকটি জাতীয় ও আন্তর্জাতিক টেনিস প্রতিযোগিতার অনুষ্ঠানস্থল। এখানে ১৯৪৬ সালে প্রথম গ্লাস-কোর্ট ন্যাশনাল চ্যাম্পিয়নশিপ ম্যাচ খেলা হয়েছিল।  ২০০৫-২০০৭ সাল নাগাদ উইমেনস টেনিস অ্যাসোসিয়েশন ট্যুরের টায়ার-থ্রি টুর্নামেন্ট সানফিস্ট ওপেন নেতাজি ইন্ডোর স্টেডিয়ামে আয়োজিত হয়েছিল। তার পর থেকে সেটি আর চালু হয়নি।
ক্যালকাটা রোয়িং ক্লাব নিয়মিত নৌকাবাইচ প্রতিযোগিতা ও প্রশিক্ষণের আয়োজন করে থাকে। রাগবি কলকাতার একটি অপ্রধান খেলা হলেও এই শহরকে ভারতের রাগবি ইউনিয়নের "রাজধানী" আখ্যা দেওয়া হয়, যা ক্যালকাটা কাপ নামে পরিচিত। রাগবি ইউনিয়নের প্রাচীনতম আন্তর্জাতিক প্রতিযোগিতা ক্যালকাটা কাপের নাম এই শহরের নামানুসারেই উদ্ভূত।  কাপটি ভারতে নির্মিত হয়ে থাকে। কলকাতার অন্যান্য উল্লেখযোগ্য স্টেডিয়ামগুলি হল রবীন্দ্র সরোবর স্টেডিয়াম, ক্ষুদিরাম অনুশীলন কেন্দ্র, গীতাঞ্জলি স্টেডিয়াম এবং বেহালার প্রস্তাবিত সত্যজিৎ রায় ইন্ডোর ও আউটডোর স্টেডিয়াম। পূর্ব ভারতের অটোমোবাইল অ্যাশোসিয়েশন, যে ১৯০৪ সালে তৈরি হয়েছিল,  এবং বেঙ্গল মোটর স্পোর্টস ক্লাব কলকাতায় মোটর স্পোর্টস এবং র‍্যালি করায় কলকাতায় তাদের প্রোমোশনের জন্য। বেইটন কাপ, আরেকটি ইভেন্ট যা বেঙ্গল হকি অ্যাসোসিয়েশনের দ্বারা পরিচালনা করা হয় এবং যা প্রথম খেলা হয়েছিল ১৮৯৫ সালে, হল ভারতের সবথেকে প্রাচীন ফিল্ড হকি প্রতিযোগিতা, যা প্রধানত ময়দানের মোহনবাগান মাঠ-এ পরিচালনা করা হয়।
নোই বাই আন্তর্জাতিক বিমানবন্দর
নোই বাই আন্তর্জাতিক বিমানবন্দর (আইএটিএ: হান, আইসিএও: ভিভিএনবি) মোট যাত্রী পরিচালনা ক্ষমতা অনুসারে ভিয়েতনামের বৃহত্তম বিমানবন্দর এবং এটি ভিয়েতনামের রাজধানী শহর হ্যানয়ে অবস্থিত। বিমানবন্দরটি তান সোনা নহাত আন্তর্জাতিক বিমানবন্দরের পরে ভিয়েতনামের দ্বিতীয় ব্যস্ততম বিমানবন্দর। গিয়া লাম বিমানবন্দরের থেকে উড়ান পরিষেবা বন্ধ হয়ে যাওয়ার পরে এটি হ্যানয়ের প্রধান বিমানবন্দর। বিমানবন্দরে দুটি যাত্রী টার্মিনাল রয়েছে। টার্মিনাল ১ অভ্যান্তরিণ উড়ান পরিচালনার কাজ করে এবং নবনির্মিত টার্মিনাল ২ (৪ জানুয়ারী ২০১৫ সালে উদ্বোধন করা) হ্যানয় বিমানবন্দর থেকে সমস্ত আন্তর্জাতিক উড়ান পরিষেবাদি সরবরাহ করে। বিমানবন্দরটি বর্তমানে দেশের পতাকাবাহী বিমান সংস্থা ভিয়েতনাম এয়ারলাইন্সের প্রধান কেন্দ্র, পাশাপাশি বাম্বু এয়ারওয়েজ, জেটস্টার প্যাসিফিক এবং ভিয়েতজেট এয়ারের মতো অন্য বাহকগুলির একটি প্রধান কেন্দ্র।
বিমানবন্দরটি নতুন নান তান সেতু (৪ জানুয়ারী ২০১৫ সালে উদ্বোধন করা হয়) এর মাধ্যমে হ্যানয় শহর থেকে প্রায় ৩৫ কিলোমিটার (২১ মাইল) উত্তর-পূর্বে, সক সুনন জেলার ফু মিন কম্যুনে অবস্থিত। জাতীয় সড়ক ৩ দ্বারা বিমানবন্দরে পৌঁছানো যায়, যা হ্যানয়ের পূর্বাঞ্চলীয় শহরতলির সঙ্গে বিমানবন্দরকে সংযুক্ত করে। বিমানবন্দরটি হ্যানয়ের কিছু উপনগরীর কাছাকাছি অবস্থিত, যেমন- ভান ইয়েন, বেন নিহহ এবং থাই নগুয়েন। ২০১৩ সালে বিমানবন্দরটি মোট ১৩ মিলিয়ন যাত্রী পরিচালনা করে, যখন বিমানবন্দরটির বার্ষিক যাত্রী পরিবহন ক্ষমতা ছিল ৯ মিলিয়ন। ২৫ ডিসেম্বর ২০১৪ সালে নতুন বাণিজ্যিক টার্মিনাল প্রথম বাণিজ্যিক উড়ান পরিচালনা শুরু করে এবং ৩১ ডিসেম্বর ২০১৪ সালে সম্পূর্ণ ভাবে উড়ান পরিচলানা শুরু করে। ফলে বিমানবন্দরের বার্ষিক যাত্রী পরিবহন ক্ষমতা বৃদ্ধি পেয়ে হয় ২০ মিলিয়ন। ২০১৮ সালে বিমানবন্দরটি মোট ২৮ মিলিয়ন যাত্রী পরিচালনা করে। বিমানবন্দরের আইএটিএ কোড হল "এইচএএন", যা হ্যানয় শহরের বর্তমান নাম থেকে এসেছে।
বিমানবন্দরটির প্রধান রুটগুলির মধ্যে হ্যানয় -হো চি মিন সিটি রুটটি দক্ষিণপূর্ব এশিয়ার সবচেয়ে ব্যস্ততম এবং বিশ্বের সপ্তম ব্যস্ততম। এই রুটে ২০১৭ সালে ৬৭,৬৯,৮২৩ জন যাত্রী চলাচল করেছেন।
ইতিহাস
বিমানবন্দরটি ফুক ইয়েন বিমান ঘাঁটির দক্ষিণে নির্মিত হয়েছিল এবং ২ জানুয়ারী ১৯৭৮ সালে খোলা হয়েছিল। ২০০১ সালে টার্মিনাল ১ ভবনটির নির্মান সম্পূর্ণ হয়েছিল এবং এটি কার্যকর হয়েছিল।
২০০৫ সালে, ভিয়েতনামে পরিচালিত প্রথম বাজেট এয়ারলাইন টাইগার এয়ারওয়েজ হো চি মিন সিটি এবং সিঙ্গাপুরে উড়ান চালু করার পরে হ্যানয় এবং সিঙ্গাপুরের মধ্যে সাপ্তাহে তিনবার সরাসরি উড়ান শুরু করে। পরে এটি হ্যানয় থেকে ব্যাংকক এবং কুয়ালালামপুরে সরাসরি উড়ান চালু করার সময় কম খরচের বিমান সংস্থা এয়ার এশিয়াতে যোগ দেয়।
বিমানবন্দরটি ২০১০ সালের মাঝামাঝি থেকে স্কাইটিম-এর ঘাঁটি বা কেন্দ্র হয়েছে, ভিয়েতনাম এয়ারলাইন্স একই বছরে নেটওয়ার্কের সাথে যোগ দেওয়ার মাধ্যমে।
টার্মিনাল ও সুযোগ-সুবিধা
৬৫০ হেক্টর আয়োতনের নোই বাই বিমানবন্দরটি ৮০০ হেক্টর আয়োতনের তান সোনা নহাত আন্তর্জাতিক বিমানবন্দরের পরে ভিয়েতনামের দ্বিতীয় বৃহত্তম বিমানবন্দর। ২০০১ সালে শেষ হওয়া টার্মিনাল ১ টিতে আন্তর্জাতিক উড়ান পরিচালনা করার জন্য একটি বিভাগ ছিল। এছাড়া টার্মিনাল ১ ও তার সম্প্রসারিত (লবি ই ই লাইন ই) অংশ থেকে অভ্যন্তরীণ উড়ানের পরিচালনার কাজ করা হত, যা ২০১৩ সালের শেষের দিকে টার্মিনাল ১ এর সম্প্রসারণ সম্পন্ন হয়েছিল। সম্প্রসারণের সাথে একসাথে, টার্মিনাল ১ বার্ষিক ৯ মিলিয়ন যাত্রী পরিচালনা করতে সক্ষম হয়। জানুয়ারী ২০১৫ সালে টার্মিনাল ২ এর উদ্বোধন শেষে, টার্মিনাল ১ শুধুমাত্র অভ্যন্তরীণ উড়ানের জন্য ব্যবহার করা হয়। মার্চ ২০১৮ সালে বার্ষিক ১৫ মিলিয়ন যাত্রী পরিচালনা করার জন্য টার্মিনালটিকে বর্তমানে আপগ্রেড করা হচ্ছে।
আগির্‌রে, ডের ৎসর্ন গটেস
আগির্‌রে, ডের ৎসর্ন গটেস (Aguirre, der Zorn Gottes) ১৯৭২ সালে মুক্তিপ্রাপ্ত জার্মান স্বাধীন চলচ্চিত্র। পরিচালনা করেছেন ভের্নার হের্‌ৎসগ, নাম চরিত্রে অভিনয় করেছেন জার্মান অভিনেতা ক্লাউস কিন্‌স্কি। সাউন্ডট্র্যাক তৈরি করেছে জার্মানির প্রোগ্রেসিভ ব্যান্ড পোপল ফু‌। ১৯৭৭ সালে ছবিটি যুক্তরাষ্ট্রে ব্যাপকভাবে মুক্তি পায়। এটা হের্‌ৎসগের সবচেয়ে জনপ্রিয় চলচ্চিত্রগুলির মধ্যে অন্যতম।
অত্তো এ মেজ্জো
অত্তো এ মেজ্জো (Otto e mezzo, 8½, বাংলা: সাড়ে আট) ফেদেরিকো ফেল্লিনির রচনা এবং পরিচালনায় নির্মিত একটি ইতালীয় চলচ্চিত্র। এটি ১৯৬৩ সালে মুক্তি পায়। সমালোচক এবং দর্শকেরা বেশ নিয়মিতই এটিকে এখন পর্যন্ত নির্মিত অন্যতম সেরা চলচ্চিত্র হিসেবে আখ্যায়িত করেন। চলচ্চিত্র সংস্থা এবং শিক্ষাঙ্গণ কর্তৃক প্রণীত সর্বকালের সেরা দশ সিনেমার সকল তালিকাতেই একে থাকতে দেখা যায়। সম্প্রতি ব্রিটিশ ফিল্ম ইনস্টিটিউট চলচ্চিত্র পরিচালকদের ভোটাভুটির মাধ্যমে তৈরি করা সর্বকালের সেরা চলচ্চিত্রের তালিকায় এটি ৩য় স্থান অধিকার করেছে। প্রভাবশালী এবং সৃজনশীল চিত্রগ্রাহক জিয়ানি দি ভেনান্‌জো সাদা-কালোতে এর চিত্র গ্রহণ করেছেন। ছবিটির সুর এবং সঙ্গীত পরিচালনা করেছেন নিনো রোতা।
কাহিনীর সারাংশ
চলচ্চিত্র নির্মাণ নিয়ে নির্মিত সর্বকালের অন্যতম সেরা সিনেমা ফেদেরিকো ফেলিনির অত্তো এ মেজ্জো। একজন চলচ্চিত্র পরিচালকের ব্যক্তিগত সংকট সিনেমাতে মহাকাব্যিক রূপ নিয়েছে। গুইদো আন্‌সেল্‌মি একজন পরিচালক যার চলচ্চিত্র এবং ব্যক্তিগত জীবন চোখের সামনে নস্যাৎ হয়ে যাচ্ছে। সিনেমার প্রাথমিক "ওয়ার্কিং নাম" ছিল লা বেল্লা কনফুসিওন (সুন্দর বিভ্রান্তি)। সিনেমাটি আসলেই জীবনের একটি বিভ্রান্তিকর অবস্থাকে ফুটিয়ে তুলেছে যেখানে আছে: একটি ঝিকিমিকি স্বপ্ন, একটি সার্কাস এবং একটি জাদুকরী অভিনয়।
দিঘল সাঁগ্রা
দিঘল সাঁগ্রা (বৈজ্ঞানিক নাম: Notocrypta paralysos (Wood-Mason & de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।
আকার
দিঘল সাঁগ্রা এর প্রসারিত অবস্থায় ডানার আকার ৩৩-৪০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত দিঘল সাঁগ্রা এর উপপ্রজাতি হল-
বিস্তার
ভারত (পশ্চিমঘাট পর্বত [দক্ষিণ গোয়া], হিমাচল প্রদেশ থেকে অরুণাচল প্রদেশ, উত্তর-পূর্ব ভারত,আন্দামান) নেপাল, ভুটান, বাংলাদেশ, মায়ানমার, শ্রীলঙ্কা এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
তান সাঁগ্রা ও  সাঁগ্রা এর সাথে ভীষণ সাদৃশ্য যুক্ত ।
ডানার উপরিতল কালো বা ঘন কালচে বাদামি ও সাদা দাগ-ছোপ-বন্ধনী যুক্ত । সামনের ডানায় একটি অর্ধ-স্বচ্ছ, চওড়া ও সামান্য বাঁকা ডিসকাল বন্ধনী বর্তমান যাহা কোস্টা অবধি বিস্তৃত নয়; যদিও কিছু নমুনায় বন্ধনীটিকে কোস্টা স্পর্শ করতে দেখা যায়। উক্ত ডিসকাল বন্ধনী নিচের দিকে ডরসামের খানিক উপরে ১ নং শিরা পর্যন্ত বিন্যস্ত । ডিসকাল বন্ধনীটি কতকগুলি ঘনভাবে সংলগ্ন ছোপের দ্বারা সৃষ্ট ও কনুই আকৃতির (elbow shaped)। কোস্টার ঠিক নিচে তান সাঁগ্রা ও  সাঁগ্রা এর ন্যায় ৬ থেকে ৮ নং শিরামধ্যে ( Inter-space) কোনো সাব-এপিক্যাল ক্ষুদ্র ছোপ বা বিন্দু থাকে না ; তবে কিছু কিছু নমুনাতে শীর্ষভাগের নিচে ৪ নং শিরামধ্যে একটি সাদা অর্ধ-স্বচ্ছ বিন্দু লক্ষ্য করা যায় । পিছনের ডানা দাগ-ছোপ হীন । ডানার নিম্নতল কালচে বাদামি ও ফ্যাকাশে সাদা আঁশে হালকাভাবে ছাওয়া । সামনের ও পিছনের ডানা উপরিতলের একদম অনুরূপ।স্ত্রী-পুরুষ উভয় প্রকারই অনুরূপ।
শুঙ্গ কালো, শীর্ষের খানিক নিচে সাদা দাগযুক্ত ও শীর্ষ আঁকশির ন্যায় বাঁকানো । মাথা, বক্ষদেশ (thorax ) উদর উপরিতলের কালচে বাদামি বা কালো ও নিম্নতলে ফ্যাকাশে বাদামি।
আচরণ
এই প্রজাতি সুলভ দর্শন ও দ্রুত উড়ান বিশিষ্ট। এই প্রজাতির সাথে তান সাঁগ্রা (Notocrypta feisthamelii) ও সাঁগ্রা (Notocrypta curvifascia) প্রজাতির স্বভাবের অনেক মিল দেখা যায়। অন্যান্য ডেমনদের ন্যায় দিঘল সাঁগ্রা ছায়াচ্ছন্ন পরিবেশ পছন্দ করে। এরা সকাল, পড়ন্ত বিকেল ও সন্ধ্যার সময় সক্রিয় থাকে; দিনের বাকি সময় নিচু উচ্ছতাযুক্ত ঝোপঝাড় বা পাতার আশ্রয়ে ছায়াচ্ছন্ন পরিবেশে কাটায়। এরা স্থানিক স্বভাব বিশিষ্ট (territorial habit) এবং প্রায়শই খানিক উড়ে আবার পূর্বের বসার জায়গায় ফিরে আসে।প্রায়শই এদের পাতায়, ডালে, ভিজে মাটিতে ও পাথরের ভিজে ছোপে বসে খ্যাদ্যরস আহরণ করতে ও রোদ পোহাতে দেখা যায়। এরা হালকা রোদে বারবার রোদ পোহাতে আসে, তবে সংক্ষিপ্ত সময়ের জন্য।বিভিন্ন বড় আকারের বুনো ফুলের ভিতরে খানিক সেধিয়ে গিয়ে মধুপান করতে এদের প্রায়ই চোখে পড়ে। জঙ্গলের ভিতর ফাঁকা জায়গা, জঙ্গলের পথে, কিনারে ও নদী বা ঝর্ণার ছায়াচ্ছন্ন অংশ এদের বিচরণ ক্ষেত্র। ঘন,আর্দ্র চিরহরিৎ বনভূমি এদের বিশেষ পছন্দের বাসস্থান। পাহাড়ি জঙ্গলে মার্চ থেকে নভেম্বর পর্যন্ত এদের বিচরণ নজরে আসে।
মন্টসেরাট জাতীয় ফুটবল দল
মন্টসেরাট জাতীয় ফুটবল দল (Montserrat national football team) হচ্ছে আন্তর্জাতিক ফুটবলে মন্টসেরাটের প্রতিনিধিত্বকারী পুরুষদের জাতীয় দল, যার সকল কার্যক্রম মন্টসেরাটের ফুটবলের সর্বোচ্চ নিয়ন্ত্রক সংস্থা মন্টসেরাট ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং ১৯৯৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯১ সালের ১০শে মে তারিখে, মন্টসেরাট প্রথমবারের মতো আন্তর্জাতিক খেলায় অংশগ্রহণ করেছে; সেন্ট লুসিয়ায় অনুষ্ঠিত উক্ত ম্যাচে মন্টসেরাট সেন্ট লুসিয়ার কাছে ৩–০ গোলের ব্যবধানে পরাজিত হয়েছে।
১,০০০ ধারণক্ষমতাবিশিষ্ট ব্লেকস ইস্টেট স্টেডিয়ামে এমেরাল্ড বয়েজ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মন্টসেরাটের রাজধানী প্লাইমাউথে অবস্থিত। বর্তমানে এই দলের ম্যানেজারের দায়িত্ব পালন করছেন উইলি ডোনাচি এবং অধিনায়কের দায়িত্ব পালন করছেন নটিংহ্যাম ফরেস্টের আক্রমণভাগের খেলোয়াড় লাইল টেইলর।
মন্টসেরাট এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মন্টসেরাট এপর্যন্ত একবারও অংশগ্রহণ করতে সক্ষম হয়নি।
ডিন ম্যাসন, ব্র্যাডলি উড-গার্নেস, অ্যালেক্স জেমস ডায়ার, জেলি হজসন এবং লাইল টেইলরের মতো খেলোয়াড়গণ মন্টসেরাটের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৪ সালের আগস্ট মাসে প্রকাশিত র‌্যাঙ্কিংয়ে মন্টসেরাট তাদের ইতিহাসে সর্বোচ্চ অবস্থান (১৬৫তম) অর্জন করে এবং ২০১১ সালের জানুয়ারি মাসে প্রকাশিত র‌্যাঙ্কিংয়ে তারা ২০৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মন্টসেরাটের সর্বোচ্চ অবস্থান হচ্ছে ১০৭তম (যা তারা ১৯৫০ সালে অর্জন করেছিল) এবং সর্বনিম্ন অবস্থান হচ্ছে ২৩৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
জিন্দা জান জেলা
জিন্দা জান জেলা আফগানিস্তানের হেরাত প্রদেশের কেন্দ্রীয় অংশে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির সীমানা উত্তরে গুলরান জেলা ও কুশক জেলা, পূর্বে ইঞ্জিল জেলা ও গুজারা জেলা, দক্ষিণে আদরাস্কান জেলা এবং পশ্চিমে ঘুরিয়ান জেলা ও কোহশান জেলা বিদ্যমান রয়েছে। ২০০২ সালের আদমশুমারীর আনুমানিক হিসাব অনুযায়ী জিন্দা জান জেলার জনসংখ্যা ছিল প্রায় ৫৫,৫০০ এর মত। জেলাটির কেন্দ্রীয় শহর হল হরি নদীর উপত্যকায় অবস্থিত জেন্দেহ জান।
কৃষিক্ষেত্র
নিম্নবর্ণিত সারণিটিতে জেলার সনাতন পদ্ধতিতে চাষাবাদ ও বৃষ্টিপাতের উপর নির্ভর করে মোট জমির পরিমাণ প্রদর্শন করে।
টেড ব্যাডকক
প্রারম্ভিক জীবন
তৎকালীন ব্রিটিশ ভারতের উত্তর-পশ্চিম সীমান্ত প্রদেশের অ্যাবোটাবাদে টেড ব্যাডককের জন্ম। বার্কশায়ারের ওয়েলিংটন কলেজে অধ্যয়ন করেন। এরপর ব্রিটিশ সেনাবাহিনীতে যোগ দেন। ১৯২৩ সালে মাইনর কাউন্টিজ চ্যাম্পিয়নশীপে সারে দ্বিতীয় একাদশের পক্ষে খেলেন। ১৯২৪ সালে নিউজিল্যান্ডে অভিবাসিত হন। সেখানে প্রথম-শ্রেণীর ক্রিকেটার ও ক্রিকেট কোচের দায়িত্ব পালন করেন।
প্রথম-শ্রেণীর ক্রিকেট
১৯২৪-২৫ মৌসুম থেকে ১৯২৯-৩৯ মৌসুম পর্যন্ত ওয়েলিংটনের পক্ষে প্রথম-শ্রেণীর ক্রিকেটে অংশগ্রহণ করেন টেড ব্যাডকক। এর ১৯৩৬-৩৭ মৌসুম পর্যন্ত ওতাগোর প্রতিনিধিত্ব করেন। ১৯৪৫ সালে ইংল্যান্ডে সর্বশেষ প্রথম-শ্রেণীর খেলায় অংশ নিয়েছিলেন তিনি।
চমৎকার ব্যাটসম্যান ও বোলার হিসেবে প্রভূতঃ সুনাম কুড়িয়েছেন। এছাড়াও, ফিল্ডার হিসেবেও সমান দক্ষতার পরিচয় বহন করেন। ফলশ্রুতিতে, বিশ্বযুদ্ধের মাঝামাঝি সময়ে নিউজিল্যান্ডের সেরা অল-রাউন্ডার হিসেবে পরিগণিত হন তিনি। মাঝে-মধ্যে ব্যাটিং উদ্বোধনেও তিনি মাঠে নেমেছেন। ঘরোয়া ক্রিকেটে বল হাতে প্রথম তিন মৌসুমে ব্যাপক সফলতা লাভ করেন।
১৯২৫-২৬ মৌসুমে ৪ খেলায় ১৭.০৫ গড়ে ৩৭ উইকেট দখল করেন। ১৯২৬-২৭ মৌসুমে মাত্র ৩ খেলায় ১১.৬৯ গড়ে ২৩ উইকেট পান। এছাড়াও, ১৯২৭-২৮ মৌসুমে একই সংখ্যক খেলায় অংশ নিয়ে ১৭.৯৪ গড়ে ১৭ উইকেট পেয়েছিলেন তিনি। ব্যাটিংয়ের ক্ষেত্রেও সমান পারদর্শীতা ও প্রতিশ্রুতিশীলতার স্বাক্ষর রাখেন। প্রথম খেলায় ৬৫, দ্বিতীয় খেলায় ৫৭ রান তুললেও পরবর্তী খেলাগুলোতে পঞ্চাশোর্ধ্ব রান করতে পারেননি। অবশেষে ১৯২৭ সালে ল্যাঙ্কাস্টার পার্কে প্লাঙ্কেট শীল্ডে ক্যান্টারবারির বিপক্ষে প্রথম-শ্রেণীর ক্রিকেটে শতরান করে রান খরা ঘোঁচান।
১৯২৭ সালে ইংল্যান্ড সফরের জন্য নিউজিল্যান্ড দলের অন্যতম সদস্যরূপে মনোনীত হন। কিন্তু, জাতীয় দলে খেলার যোগ্যতা প্রশ্নে বিতর্ক সৃষ্টি হবার প্রেক্ষিতে দল থেকে নাম প্রত্যাহার করে নেন টেড ব্যাডকক। তবে, ঐ গ্রীষ্মে কোন প্রথম-শ্রেণীর খেলায় অংশ না নেয়া স্বত্ত্বেও আর্নেস্ট বার্নাওকে তার স্থলাভিষিক্ত করা হয়েছিল।
পেশাদার ক্রিকেটার হিসেবে ল্যাঙ্কাশায়ার লীগে ১৯৩৪ ও ১৯৩৫ সালে নেলসন দলের পক্ষে খেলেন। এছাড়াও, ১৯৩৫ সালে চার্চের পক্ষে খেলেছিলেন।
দ্বিতীয় বিশ্বযুদ্ধ চলাকালে ইংল্যান্ডে ব্রিটিশ এম্পায়ার ক্রিকেট দল, সিভিল ডিফেন্স সার্ভিসেস ও নর্দাম্পটনশায়ারের পক্ষে খেলেছিলেন। বিশ্বযুদ্ধ শেষ হবার পরপরই ১৯৪৫ সালে নিউজিল্যান্ড সার্ভিসেস দলের সদস্যরূপে লর্ডস একাদশের বিপক্ষে, অস্ট্রেলীয় ইম্পেরিয়াল ফোর্স, ডব্লিউআর হ্যামন্ড একাদশ, স্যার পিএফ ওয়ার্নার একাদশ ও রয়্যাল এয়ার ফোর্সের বিপক্ষে খেলেন। তন্মধ্যে, সেপ্টেম্বর, ১৯৪৫ সালে এইচডিজি লেভসন-গাওয়ার একাদশের বিপক্ষে সর্বশেষ প্রথম-শ্রেণীর খেলায় অংশ নেন। ৪৭ বছর বয়সে লেন হাটন, সিরিল ওয়াশব্রুক ও বিল এডরিচ সমৃদ্ধ দলের বিপক্ষে ৬/১৬৬ বোলিং পরিসংখ্যান দাঁড় করিয়েছিলেন।
খেলোয়াড়ী জীবনে সর্বমোট ৫৩টি প্রথম-শ্রেণীর খেলায় অংশগ্রহণের সুযোগ হয় তার। চারটি প্রথম-শ্রেণীর সেঞ্চুরির মধ্যে দু’টি ওয়েলিংটন ও দু’টি ওতাগোর বিপক্ষে হাঁকিয়েছেন। এছাড়াও, ১৩টি অর্ধ-শতক রয়েছে তার। ব্যক্তিগত সর্বোচ্চ ১৫৫ রান তুলেছেন। জানুয়ারি, ১৯২৭ সালে প্লাঙ্কেট শীল্ডে ওয়েলিংটনের প্রতিনিধিত্ব করে ক্যান্টারবারির বিপক্ষে এ সংগ্রহটি করেছিলেন। এ সেঞ্চুরিটি তার প্রথম সেঞ্চুরি ছিল। ২৩.৫৭ গড়ে ২২১টি প্রথম-শ্রেণীর উইকেট পেয়েছেন। চৌদ্দবার পাঁচ-উইকেট লাভের কৃতিত্ব প্রদর্শন করেছেন টেড ব্যাডকক। খেলায় পাঁচবার দশ উইকেট লাভের নজির রয়েছে তার। জানুয়ারি, ১৯২৫ সালে অভিষেক খেলায় ক্যান্টারবারির বিপক্ষে ব্যক্তিগত সেরা বোলিং পরিসংখ্যান গড়েন ৭/৫০।
টেস্ট ক্রিকেট
নিউজিল্যান্ডের পক্ষে সর্বমোট সাতটি টেস্ট খেলতে পেরেছেন টেড ব্যাডকক। দুইবার পঞ্চাশোর্ধ্ব রান সংগ্রহ করেছেন। উভয় ইনিংসই আসে ১৯৩২ সালে দক্ষিণ আফ্রিকার বিপক্ষে। কিন্তু, তার টেস্ট ব্যাটিং গড় ছিল মাত্র ১৯.৫৭। এছাড়াও বল হাতে নিয়ে ৩৮.১২ গড়ে ১৬টি উইকেট পেয়েছেন। ১৯৩০ সালে ইংল্যান্ডের বিপক্ষে নিজস্ব সেরা ৪/৮০ বোলিং পরিসংখ্যান গড়েন।
নিউজিল্যান্ডের ক্রিকেটের ইতিহাসের প্রথম টেস্টে অংশগ্রহণের বিরল সৌভাগ্য অর্জন করেন টেড ব্যাডকক। জানুয়ারি, ১৯৩০ সালে ক্রাইস্টচার্চের ল্যাঙ্কাশায়ার পার্কে সফরকারী এমসিসি দলের বিপক্ষে অনুষ্ঠিত টেস্টে অংশ নিয়েছিলেন তিনি। তবে ব্যাটহাতে অগৌরবজনক অভিষেক পর্ব সম্পন্ন হয় তার। কিং পেয়ার লাভ করেন বোল্ড হবার মাধ্যমে। প্রথম ইনিংসের প্রথম বলে মরিস অলমের ও দ্বিতীয় ইনিংসে স্ট্যান নিকোলসের বলে বোল্ড হন তিনি। পূর্ববর্তী দুই বলে টম লরি ও কেন জেমসকে আউট করার পর ব্যাডককের উইকেট লাভের মাধ্যমে ইংরেজ বোলার অলম তার টেস্ট হ্যাট্রিক পূর্ণ করেছিলেন।
বল হাতে অবশ্য ব্যাডকক কিছুটা সফলতা দেখেছেন। বোলিং উদ্বোধনে নেমে ইংল্যান্ডের প্রথম ইনিংসে ২/২৯ পান। তবে, দ্বিতীয় ইনিংসে বোলিং করার সুযোগ পাননি তিনি। কেএস দিলীপসিংজীর ব্যাটিংয়ের বদৌলতে ইংল্যান্ড খুব সহজেই ৮ উইকেটে জয় তুলে নেয়।
জানুয়ারি, ১৯৩০ সালে ওয়েলিংটনের ব্যাসিন রিজার্ভে দ্বিতীয় টেস্ট অনুষ্ঠিত হয়। নিউজিল্যান্ডের প্রথম ইনিংসে এগারো নম্বরে ব্যাটিংয়ে নামেন তিনি। দ্বিতীয় ইনিংসে ডিক্লেয়ার করায় তাকে আর মাঠে নামতে হয়নি। নিউজিল্যান্ডের দ্বিতীয় উদ্বোধনী বোলার হিসেবে বোলিংয়ে নেমে তিনি ৪/৮০ ও ১/২২ পান। খেলাটি ড্রয়ে পরিণত হয়েছিল। ১৪ ফেব্রুয়ারি, ১৯৩০ তারিখে অকল্যান্ডের ইডেন পার্কে তৃতীয় টেস্ট অনুষ্ঠিত হয়। প্রথম দুই দিন বৃষ্টির কারণে খেলা অনুষ্ঠিত হতে পারেনি। তৃতীয় ও চূড়ান্ত দিনে টেড বোলি ও কেএস দিলীপসিংজী সেঞ্চুরি করলে খেলাটি ড্রয়ে পরিণত হয়। এরফলে পরের সপ্তাহে চতুর্থ টেস্টের আয়োজন করা হয়। তবে, ব্যাডকককে দল থেকে বাদ দেয়া হয়েছিল।
১৯৩১-৩২ মৌসুমে সফরকারী দক্ষিণ আফ্রিকার বিপক্ষে দুই খেলায় অংশ নিয়েছিলেন। ফেব্রুয়ারি, ১৯৩২ সালে ক্রাইস্টচার্চের ল্যাঙ্কাস্টার পার্কে প্রথম টেস্টে অংশ নেন তিনি। নিউজিল্যান্ড দল ব্যাট হাতে মাঠে নামে। দল ২৯৩ রানে অল-আউট হয়। তবে, ৬৪ রান সংগ্রহ করে দলের সর্বোচ্চ রান সংগ্রাহক হন টেড ব্যাডকক। এ রানের জবাবে দক্ষিণ আফ্রিকা ৪৫১ রান তুলে। সফরকারী দলের দুই উদ্বোধনী ব্যাটসম্যান জিম ক্রিস্টি ও ব্রুস মিচেল - উভয়েই সেঞ্চুরি হাঁকান। দ্বিতীয় উদ্বোধনী বোলার হিসেবে ব্যাডকক ২/৮৮ পেয়েছিলেন। দ্বিতীয় ইনিংসে ৫ রান করে স্ট্যাম্পিংয়ের শিকার হন। লিন্ডসে উইয়ারের অপরাজিত ৭৪ রান সংগ্রহ করা স্বত্ত্বেও স্বাগতিক দল ইনিংস ও ১২ রানে পরাজয়বরণ করে। খেলায় দক্ষিণ আফ্রিকান বোলার কুইন্টিন ম্যাকমিলান প্রথম ইনিংসে ৪/৬১ বোলিং পরিসংখ্যানের সাথে দ্বিতীয় ইনিংসে ৫/৬৬ লাভ করেছিলেন।
মার্চ, ১৯৩২ সালে ওয়েলিংটনের ব্যাসিন রিজার্ভে সিরিজের দ্বিতীয় টেস্ট অনুষ্ঠিত হয়। প্রথম ইনিংসে ম্যাকমিলানের ৫/১২৫ বোলিং পরিসংখ্যানে ব্যাডককও যুক্ত হন। কট এন্ড বোল্ড হবার পূর্বে ব্যাডকক নিজস্ব প্রথম টেস্ট অর্ধ-শতকের সন্ধান পান। নিউজিল্যান্ডের ৩৬৪ রানের বিপরীতে সফরকারীরা ৪১০ রান তুলে। ব্যাডকক ১/৭০ পান। দ্বিতীয় ইনিংসে রান আউটে শূন্য রানে বিদায় নেন তিনি। দক্ষিণ আফ্রিকার উদ্বোধনী ব্যাটসম্যানদ্বয়ের অর্ধ-শতকের কল্যাণে ৮ উইকেটে জয় পায়।
১৯৩৩ সালের মার্চের শেষদিকে অকল্যান্ডের ইডেন পার্কে অনুষ্ঠিত সিরিজের দ্বিতীয় টেস্টে অংশগ্রহণ করেন তিনি। বিল বোসের বলে ১ রানে বোল্ড হন ব্যাডকক। প্রথম দিনেই নিউজিল্যান্ড দল ১৫৮ রানে অল-আউট হয়। বিল বোসের ৬/৩৪ বোলিং পরিসংখ্যানে তিনিও অন্যতম শিকারে পরিণত হন। ব্যাডকক পরবর্তীতে বোলিং উদ্বোধনে নামেন ও ২/১২৬ বোলিং পরিসংখ্যান গড়েন। ইংল্যান্ড আবারও রানের পাহাড় গড়ে ও ৫৪৮/৭ তুলে ইনিংস ঘোষণা করে। ঐ ইনিংসেই ওয়ালি হ্যামন্ড অপরাজিত ৩৩৬ রান তুলে বিশ্বরেকর্ড গড়েন। তবে, ব্যাডকককে দ্বিতীয় ইনিংসে মাঠে নামতে হয়নি ও খেলাটি ড্রয়ে পরিণত হয়েছিল।
শাল (উদ্ভিদ)
শাল, (śāl, sakhua or shala tree), (দ্বিপদ নাম:Shorea robusta) ডিপ্টেরোকার্পাসিয়া গোত্রের অন্তর্গত একটি উদ্ভিদ।
বিস্তৃতি
শালের আদি নিবাস দক্ষিণ এশিয়ার দেশগুলো। বাংলাদেশ, ভারত, নেপাল থেকে শুরু করে মায়ানমারেও শাল গাছ জন্মায়। শালের বৃদ্ধি স্বল্প থেকে মাঝারি হারের হয়ে থাকে। এটি ৩০-৩৫ মিটার উচুঁ হতে পারে এবং এর কান্ডের ব্যাস ২-২.৫ মিটার পর্যন্ত হতে পারে। ফাল্গুন মাস ছাড়া এই গা্ছে পাতা সব সময়ই দেখা যায়। মার্চ মাসে এর ফুল ফোটে । হিন্দু ধর্মমতে গাছটি বিষ্ণুর আশীর্বাদপ্রাপ্ত। ভারতীয় প্রাচীন সাহিত্যে শালকে প্রায়ই অশোক হিসেবে উল্লেখ করা হয়েছে। শাল কাঠ শক্ত হওয়ায় এর অনেক ব্যবহার রয়েছে।
গোলাম ফরিদা ছন্দা
গোলাম ফরিদা ছন্দা বাংলাদেশের একজন টেলিভিশন অভিনেত্রী। তিনি প্রায় ২০ বছর ধরে নিয়মিত পর্দায় অভিনয় করছেন। মুস্তাফা মনোয়ারের 'স্ত্রীর পত্র', সালাহউদ্দিন লাভলুর 'একজন আয়নাল লস্কর', সতীর্থ রহমান রুবেলের 'মা' সহ অসংখ্য একক জনপ্রিয় নাটকে কাজ করেছেন।
প্রাথমিক জীবন ও শিক্ষা
ছন্দা মুন্সীগঞ্জের বিক্রমপুরে জন্মগ্রহণ করেন। ২০০১ সালে নির্মাতা-অভিনেতা সতীর্থ রহমান রুবেলকে ভালোবেসে বিয়ে করেন। তাঁদের কোলজুড়ে ২০০৫ সালে আসে যমজ মেয়ে টাপুর ও টুপুর। তিনি ঢাকা বিশ্ববিদ্যালয়ে নাট্যকলা বিভাগে এবং ছাত্রাবস্থাতেই মঞ্চে অভিনয় করেছেন।
কর্মজীবন
গোলাম ফরিদা ছন্দা ১৯৯৯ সালে 'এভাবেই গল্প শুরু' নাটকের অভিনয়ের মাধ্যমে ছোটপর্দায় নাম লেখান । এছাড়া বাংলাদেশ টেলিভিশনে জিনাত হাকিমের রচনায় 'কাজল কালো দিন' নাটকে প্রথম অভিনয় করেন । এছাড়া 'জোছনা ' শিরোনামের এ নাটক পরিচালনার মাধ্যমে নাট্য পরিচালকের তালিকায় নাম লেখান এই অভিনেত্রী।
উইলিয়াম পাওয়েল
থাম্ব|১৯৩৬ সালে হারেলের তোলা উইলিয়াম পাওয়েলের স্থিরচিত্র
প্রারম্ভিক জীবন
পাওয়েল ১৮৯২ সালের ২৯শে জুলাই পেন্সিল্‌ভেনিয়া অঙ্গরাজ্যের পিট্‌সবার্গে জন্মগ্রহণ করেন। তার পিতা হোরাশিও ওয়ারেন পাওয়েল এবং মাতা নেটি ম্যানিলা (জন্মনাম: ব্র্যাডি)। তিনি তার পিতামাতার একমাত্র সন্তান।
২০২৩ এশিয়ায় তাপপ্রবাহ
ওয়ার্ল্ড ওয়েদার অ্যাট্রিবিউশনের মে মাসের একটি গবেষণায় দেখা গেছে যে, ভারত ও বাংলাদেশে জলবায়ু পরিবর্তনের কারণে তাপপ্রবাহের সম্ভাবনা কমপক্ষে ৩০ গুণ বেশি হয়েছে এবং জলবায়ু পরিবর্তনের কারণে এশিয়ার অনেক অঞ্চলে এপ্রিল মাসে তাপমাত্রা কমপক্ষে ২ °সে (৩.৬ °ফা) বৃদ্ধি পেয়েছে।
বাংলাদেশ
ঢাকায় ১৫ এপ্রিল তাপমাত্রা 40 C ছাড়িয়েছে। তাপপ্রবাহে বিদ্যুতের চাহিদা বৃদ্ধির কারণে বাংলাদেশের কিছু অংশে বিদ্যুৎ বিচ্ছিন্ন হয়েছে। তাপপ্রবাহে দেশে তাপ অবসাদ ও হিট স্ট্রোকের ঘটনা বেড়েছে।
ঢাকার ড্যাফোডিল ইউনিভার্সিটির অধ্যাপক এম এ রহিম বলেন, তাপপ্রবাহ দেশের ধান ও ফল উৎপাদনে প্রভাব ফেলছে, তিনি অনুমান করেন যে ধানের উৎপাদন ৪০% পর্যন্ত কমতে পারে।
পাকিস্তান
নয়টি শহরে ২৩শে এপ্রিল ৪০ °সে এর চেয়ে বেশি বা সমান তাপমাত্রা রেকর্ড করা হয়। ২১শে মে জ্যাকোবাবাদে ৪৯ °সে পৌঁছেছিল।
ভারত
ভারতের উত্তর ও পূর্বাঞ্চলের ছয়টি শহরে তাপমাত্রা 44 C এর উপরে রেকর্ড করা হয়েছে, ১৮ এপ্রিল নতুন দিল্লি 40.4 C তাপমাত্রা রেকর্ড করেছে।
শ্রমিকদের পর্যাপ্ত পানীয় জল, জরুরী বরফের থলে এবং ঘন ঘন বিরতি দেওয়ার জন্য শ্রম মন্ত্রক সমস্ত রাজ্য এবং অঞ্চলে একটি পরামর্শ জারি করে। পশ্চিমবঙ্গের মুখ্যমন্ত্রী মমতা বন্দ্যোপাধ্যায় তাপ নিয়ে উদ্বেগের কারণে ১৭ থেকে ২২ এপ্রিলের মধ্যে রাজ্যের সমস্ত বিদ্যালয় ছুটি ঘোষণা করেন। একই সপ্তাহে, ত্রিপুরা এবং ওড়িশায় স্কুলগুলো বন্ধ করে দেওয়া হয়েছিল।
আবহাওয়া অধিদপ্তরের আবহাওয়া বিভাগের মহাপরিচালক কে জে রমেশ মে মাসে বলেছিলেন যে কিছু রাজ্য প্রশমন প্রচেষ্টা বাস্তবায়ন শুরু করেছে, যেমন দুপুর ১টার মধ্যে বিদ্যালয় বন্ধ করে দেওয়া, সকাল ৭টা-দুপুর ১টা পর্যন্ত সরকারি অফিস পরিচালনা, যুব ও বৃদ্ধ সবাইকে দুপুর ১টা হতে বিকেল ৩টা অব্দি অন্দরে অবস্থান করতে বলা।
পরে মে মাসে ভারতীয় আবহাওয়া বিভাগ সাতটি দক্ষিণ ও মধ্য রাজ্যের জন্য তাপপ্রবাহের সতর্কতা জারি করে। তাপমাত্রা 45 C ছাড়িয়ে গেছে উত্তরপ্রদেশে, কিছু অংশ ১২-ঘণ্টার ব্ল্যাকআউট হয়েছে৷ ব্ল্যাকআউটগুলো লখনউয়ের কাছে পাওয়ার স্টেশনগুলিতে বিক্ষোভের জন্ম দেয়। ২৩ ও ২৫ মে কুনো ন্যাশনাল পার্কে তিনটি চিতা শাবক মারা গিয়েছিল এবং একটিকে গুরুতর যত্নের সুবিধায় চিকিৎসার জন্য পাঠানো হয়েছিল। সাত দশকেরও বেশি সময়ে ভারতে প্রথম শাবকের জন্ম হয়েছিল। ভারতে তাপপ্রবাহ শাবকদের দুর্বল করে দিয়েছে বলে মনে করা হয়।
মহারাষ্ট্রে মৃত্যু
১৬ এপ্রিল খারঘর, নবি মুম্বইতে মহারাষ্ট্র ভূষণ পুরস্কার অনুষ্ঠানে যোগদানের পর হিট স্ট্রোকে ১৩ জন মারা যায় এবং ৫০-৬০ জনকে হাসপাতালে ভর্তি করা হয়।
ঘটনাটি একটি সরকারি অনুষ্ঠানে ঘটেছে যেখানে কেন্দ্রীয় স্বরাষ্ট্রমন্ত্রী অমিত শাহ সমাজকর্মী আপ্পাসাহেব ধর্মাধিকারিকে মহারাষ্ট্র ভূষণ পুরস্কার প্রদান করেন। আইএমডি সেই নির্দিষ্ট দিনে কোনও তাপ তরঙ্গ সতর্কতা জারি করেনি, তা সত্ত্বেও চিকিৎসকরা মৃত্যুর কারণ হিসেবে বলেন খোলা জায়গায় রোদে দীর্ঘসময় থাকা। আশেপাশের জেলাগুলো থেকেও অনেক লোক এসেছিল, যা তাদের অবস্থা আরও খারাপ করে দিতো। এই ঘটনার উপর ক্ষোভের ফলে রাজনৈতিক ব্যক্তিবর্গ সরকারকে এই মৃত্যুর জন্য দায়ী করার আহ্বান জানিয়েছেন।
মহারাষ্ট্র প্রদেশ কংগ্রেস কমিটির সভাপতি নানা পাটোলে মুখ্যমন্ত্রী ও উপ-মুখ্যমন্ত্রীর পদত্যাগ চেয়েছেন এবং প্রশাসনকে জবাবদিহি করার আহ্বান জানিয়েছেন। মহারাষ্ট্রের প্রাক্তন মুখ্যমন্ত্রী উদ্ধব ঠাকরে এবং এনসিপির প্রধান অজিত পাওয়ার, পরিস্থিতি পরিদর্শন করতে এবং অনুষ্ঠানের সংগঠনের সমালোচনা করতে হাসপাতালে গিয়েছিলেন। ট্র্যাজেডির প্রতিক্রিয়ায় ভবিষ্যতে একই ধরনের বিপর্যয় বন্ধ করার জন্য উন্নত পরিকল্পনা এবং পদ্ধতির প্রয়োজনীয়তার বিষয়ে উদ্বেগ উত্থাপিত হয়েছে।
জলবায়ু পরিবর্তনের
থাইল্যান্ড ও ভিয়েতনামের কিছু অংশ তাপপ্রবাহের সময় ঘন ধোঁয়াশায় আক্রান্ত হয়েছে। এনবিসি নিউজের সাথে যোগাযোগ করা বিশেষজ্ঞরা উল্লেখ করেছেন যে চরম তাপ এবং বায়ু দূষণের সংমিশ্রণ শ্বাসযন্ত্র, কার্ডিওভাসকুলার এবং কিডনি রোগের বৃদ্ধি ঘটাতে পারে এবং এই প্রভাবগুলো জলবায়ু পরিবর্তনের তীব্র তাপপ্রবাহ ও বায়ু দূষণের কারণে আরও খারাপ হবে।
জীবাশ্ম জ্বালানী খরচ
ভারতে কর্ণাটকের পূর্বের চাহিদা হ্রাস করা তিনটি কয়লা বিদ্যুৎ কেন্দ্র এপ্রিল মাসে তাপপ্রবাহের কারণে বর্ধিত বিদ্যুতের চাহিদা মেটাতে সম্পূর্ণ থ্রোটলে চালানোর জন্য প্রস্তুত করা হয়েছিল।